





Projektas


JURBARKO RAJONO SAVIVALDYBĖS TARYBA

	SPRENDIMAS

	DĖL PRITARIMO JURBARKO NAUJAMIESČIO PROGIMNAZIJOS DALYVAVIMUI PROGRAMOS „ERASMUS+“ PROJEKTE 

	

	2026 m. spalio 14 d. Nr. TSP-321

	Jurbarkas



Vadovaudamasi Lietuvos Respublikos vietos savivaldos įstatymo 15 straipsnio 2 dalies 19  punktu bei atsižvelgdama į Jurbarko Naujamiesčio progimnazijos 2026 m. rugsėjo 25 d. raštą Nr.  V6-190 „Dėl pritarimo projektui ir finansavimo nuosavam indėliui padengti skyrimo“, Jurbarko rajono savivaldybės taryba nusprendžia:
1. Pritarti Jurbarko Naujamiesčio progimnazijos dalyvavimui 2026 m. programos „Erasmus+“ trumpalaikio bendrojo ugdymo srities mokinių ir darbuotojų mobilumo projekte Nr. 2026-1-LT01-KA122-SCH-000437121 „Everyone Counts: Building an Inclusive and Safe School Together“ („Svarbus kiekvienas: kuriame įtraukią ir saugią mokyklą“), kurį finansuoja Švietimo mainų paramos fondas.
2. Skirti projektui laikinai finansuoti Jurbarko rajono savivaldybės biudžeto lėšų – ne daugiau kaip 20 procentų (6 899,20 Eur) nuo visų projekto išlaidų, kurios, gavus galutinį dotacijos mokėjimą, bus grąžintos į Jurbarko rajono savivaldybės biudžetą.
Šis sprendimas per vieną mėnesį nuo jo įteikimo dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys,) arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka. 



	Savivaldybės meras
	




Derino: 
Administracijos direktorė R. Vančienė
Teisės ir civilinės metrikacijos skyriaus vyr. specialistė L. Merzlikina
Tarybos posėdžių sekretorė D. Dačkauskaitė
Finansų skyriaus vedėja A. Samuilienė
Dokumentų ir viešųjų ryšių skyriaus administratorė sekretorė, pavaduojanti vyr. specialistą, L. Onusaitienė
Švietimo, kultūros ir sporto skyriaus vedėja A. Baliukynaitė

Parengė
Loreta Knašienė, tel. +370 616 81 556, el. p. loreta.knasiene@jurbarkas.lt


JURBARKO RAJONO SAVIVALDYBĖS ADMINISTRACIJOS
ŠVIETIMO, KULTŪROS IR SPORTO SKYRIUS

AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL PRITARIMO JURBARKO NAUJAMIESČIO PROGIMNAZIJOS DALYVAVIMUI PROGRAMOS „ERASMUS+“ PROJEKTE“   PROJEKTO

2026 m. spalio 14 d.
Jurbarkas


	1. Parengto projekto tikslai ir uždaviniai.

	Pritarti Jurbarko Naujamiesčio progimnazijos dalyvavimui 2026 m. programos „Erasmus+“ trumpalaikio bendrojo ugdymo srities mokinių ir darbuotojų mobilumo projekte Nr. 2026-1-LT01-KA122-SCH-000437121 „Everyone Counts: Building an Inclusive and Safe School Together“ („Svarbus kiekvienas: kuriame įtraukią ir saugią mokyklą“) (toliau – Projektas). 

	2. Kaip šiuo metu yra sureguliuoti projekte aptarti klausimai.

	2026 metų pradžioje Jurbarko Naujamiesčio progimnazija pagal programą „Erasmus+“ parengė Projekto paraišką ir pateikė ją Švietimo mainų paramos fondui. Švietimo mainų paramos fondo direktoriaus 2026 m. gegužės 6 d. įsakymu Nr. VE-84 Projektui skirtas finansavimas. Projektas bus įgyvendinamas nuo 2026 m. rugsėjo 1 d. iki 2028 m. vasario 29 d.

	3. Kokių pozityvių rezultatų laukiama.

	Šiuo Projektu bus siekiama: 
· Stiprinti patyčių prevenciją ir kurti saugią, įtraukią mokyklos aplinką;
· Tobulinti pedagogų gebėjimus taikyti prevencines ir įtraukiojo ugdymo priemones;
· Įtraukti mokinius į iniciatyvas, skatinančias pagarbų bendravimą, atsakomybę ir bendruomeniškumą;
· Plėsti mokinių socialines, bendradarbiavimo ir tarpkultūrines kompetencijas dalyvaujant grupiniuose mobilumuose. 

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nereikia

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Jurbarko Naujamiesčio progimnazijai Projektui įgyvendinti 2026–2028 m. skirta 34 496,00 Eur programos „Erasmus+“ lėšų. Projektą finansuoja Švietimo mainų paramos fondas.
Nacionalinė agentūra – Švietimo mainų paramos fondas (toliau – NA) skyrė dotaciją ir pasirašė su Jurbarko Naujamiesčio progimnazija sutartį projekto Nr. 2026-1-LT01-KA122-SCH-000437121 „Everyone Counts: Building an Inclusive and Safe School Together“ („Svarbus kiekvienas: kuriame įtraukią ir saugią mokyklą“) įgyvendinimui.
Projekto įgyvendinimo trukmė – nuo 2026 m. rugsėjo 1 d. iki 2028 m. vasario 29 d. NA išankstiniu mokėjimu į progimnazijai priklausančią sąskaitą pervedė 80 % dotacijos sumos – 27 596,80 Eur. Likusią dotacijos sumą, kurios dalį sudaro 20 % – 6899,20 Eur, NA išmokės po galutinės projekto ataskaitos pateikimo ir jos įvertinimo. Šios lėšos pasibaigus projektui bus grąžintos į Jurbarko rajono savivaldybės biudžetą.

	7. Ar reikalingas projekto antikorupcinis vertinimas.
Nereikalingas

	8. Projekto iniciatorius, autorius ar autorių grupė.

	Jurbarko Naujamiesčio progimnazija, Jurbarko rajono savivaldybės administracijos Švietimo, kultūros ir sporto skyriaus vyriausioji specialistė Loreta Knašienė

	9. Kiti, autorių nuomone, reikalingi pagrindimai ir paaiškinimai.
Sprendimo projektas pataisytas atsižvelgiant į Tarybos posėdžio metu gautas pastabas.

	10. Sprendimas įteikiamas (kam ir kiek egz.).

	Po 1 egz. Švietimo, kultūros ir sporto skyriui ir Jurbarko Naujamiesčio progimnazijai – per DBSIS










Parengė
Loreta Knašienė
2026-10-



